User:Ray Mc,Donal

เวียดนามยกย่อง "คาสโตร" มหามิตรตลอดกาล โดย ASTVผู้จัดการออนไลน์ 	20 กุมภาพันธ์ 2551 22:03 น.

แมเนเจอร์ออนไลน์—เวียดนามได้ยกย่องนายฟิต เดล คาสโตร อดีตประธานาธิบดีคิวบาว่า เป็น "มหามิตรที่ยิ่งใหญ่ตลาดกาล" หลังจากอดีตผู้นำแถลงเมื่อวันอังคารว่าจะก้าวลงจากอำนาจอย่างถาวร

นายคาสโตร วัย 81 ปี ได้ระบุในคำแถลงฉบับหนึ่งที่เผยแพร่ในหนังสือพิมพ์ "แกรนมา" (Grandma) ของพรรคคอมมิวนิสต์คิวบา ระบุว่าจะไม่ลงชิงตำแหน่งประธานาธิบดีอีก ในการสรรหาที่กำหนดจะมีขึ้นปลายสัปดาห์นี้ เป็นการก้าวลงจากอำนาจที่ครองมายาวนานเกือบ 50 ปี "สำหรับบรรดาผู้นำและประชาชนเวียดนาม ประธานาธิบดีคาสโตรเป็นมหามิตรตลอดกาล เป็นสหายและพี่ชายที่สนิทสนม" และ เวียดนามเคารพในการตัดสินใจครั้งนี้ นายเลซวุง (Le Dung) โฆษกกระทรวงการต่างประเทศระบุในคำแถลงฉบับหนึ่งเมื่อวันอังคาร นายซวุงกล่าวอีกว่า นายคาสโตรซึ่งเป็นผู้นำการปฏิวัติเมื่อปี 2502 นั้นได้เป็นผู้ "เปิดศักราชใหม่แห่งอิสรภาพอันแท้ของประชาชนคิวบาและมีส่วนร่วมอย่างแข็งขัน ในการสร้างและป้องกันคิวบาตลอดชั่วเวลาเกือบ 50 ปีที่ผ่านมา      โฆษกเวียดนามเชื่อว่า นายคาสโตรจะยังทุ่มเทสติปัญญาและความอาจสามารถตลอดจนพลังและความเข้มแข็ง ต่างๆ ให้แก่การปฏิวัติคิวบาต่อไป.. รวมทั้งต่อความสัมพันธ์กับเวียดนามที่มียาวนานด้วย       คิวบากับเวียดนามเป็นประเทศคอมมิวนิสต์เพียงไม่กี่ประเทศที่ยังเหลืออยู่ในโลกนี้ ซึ่งรวมทั้งลาว จีนและเกาหลีเหนือด้วย       นักวิเคราะห์เชื่อกันว่า นายราอูล คาสโตร วัย 76 ปี น้องชายแท้ๆ ของนายฟิเดล จะขึ้นดำรงตำแหน่งแทนพี่ชาย ซึ่งล้มป่วยมาเป็นเวลา 19 เดือน.